Karlien van Jaarsveld - Die fontein op die maan
Die 'vibe manager' Bibi doen 'n perfekte Renault advertensie (Renault R24 is 'n borg van Die Blou Hond) in haar 'radiostem' & handel al die afkondigings & verwelkomings af. Vanaand is 1 van die 1ste nuwe formaat vertonings waar daar nie 'n ete bedien word nie. Gaste het die opsie om vooraf 'n 'platter' te bestel of 'n ligte ete by die LeSi Restaurant. Elke gas kry vanaand 'n handgeskrewe nota van Karlien af wat sê: "You can't wait for life not to be hard anymore, before you start to be happy." Die orkeslede – Raziella Kostermann (viool & 'backing vocals'), Annie Curtin (keyboard & 'backing vocals'), Roelof 'Wolfie' Viviers (kitare & 'backing vocals') & Marguerite Swart (dromme & 'backing vocals') - stap eerste op die verhoog & Raziella speel 'n pragtige solo intro, voordat Karlien op die verhoog stap. Karlien deel hartsstories vanaand asook 'n paar nuwe liedjies, wat insluit 'Stiltes' & 'Wegloop'. Sy sê dat mens moet staan in die oomblik, sien wat regtig belangrik is & wees nou hier. 'n Lied wat sy sowat 2 maande gelede geskryf het, 'Ek sal sing vir jou' is geinspireer deur die nagtegaal voëltjie. Sy vertel van haar 3 jarige dogtertjie Elah, se lewensgevaarlike siektetoestand & hoe dit haar verhouding met die Here laat verdiep het. "Dien die Here vir Wie Hy is & nie vir wat Hy vir jou kan doen nie. Vergewe mense, lê alles neer om God te kan ken & die persoon voor jou te kan raaksien. Die wonderwerk gebeur nie dadelik nie, dit gaan oor jou verhouding met God." 'Fontein op die Maan' word opgevolg met 'n besonderse lied wat Karen Zoid ('n vriendin met sy al 'n lang pad loop) spesiaal vir haar geskryf het: 'Handgemaakte Koninkryk'. Dan volg die treffers 'Rooilip Soene', 'Hande', 'Dans in die reën' (met 'n uitstaande bydrae van die drommer se kant af), 'Sweet Dreams' (van die Eurythmics) & 'Geskeurde Jeans'.
As encore vra die gehoor vir 'Jakkals trou met wolf se vrou'.
Dankie aan Die Blou Hond, Casa Toscana & Renault R24 vir nog 'n geleentheid om vriendskap, die lewe & Genade te kon beleef. Dit was 'n vertoning met baie meer vleis om die been as wat ek ooit verwag het. #eyeopener